Шведският експеримент с коронавируса засега не се очертава като добър Ако целта на страната беше да толерира малко повече жертви с надеждата да ограничи икономическите щети , резултатът е с несигурни перспективи Когато учените и историците в бъдеще се връщат назад към Голямата пандемия от 2020 г . , една от шепата страни , които ще бъдат обект на специално внимание , е Швеция . Докато голяма част от Европа изпадна в карантина , от която едва започва да излиза , Швеция поддържаше голяма част от икономиката си отворена . Тя проведе голям експеримент - някои могат да го нарекат хазарт - със своето население , пише Financial Times в редакционен коментар . Части от шведския подход са познати . И там хората бяха помолени да работят от вкъщи , ако е възможно , избягвайте ненужното пътуване и спазвайки социална дистанция на публично място . Събирането на повече от 50 души е забранено , университетите и училищата за лица над 16 години са затворени . Но повечето начални и основни училища останаха отворени . Това важи и за магазините , ресторантите и фабриките . Няма система за тестване и проследяване контактите на заразените . В световен мащаб повечето страни следваха един от следните два пътя , докато чакат ваксина или лечение . Южна Корея , Тайван , Австралия и Нова Зеландия имаха за цел да потиснат вируса , преди той да се разпространи . Границите бяха затворени за потенциалните приносители , бяха възприети строги тестове и мерки за проследяване . Друга група държави , някои от които не бяха успели да овладеят вируса , спряха икономиките , за да защитят здравните системи и да намалят или ограничат заразата . Швеция тръгна по трети път , позволявайки на вируса да се разпространи , като същевременно защити възрастните и уязвимите и избегна претоварването на болниците , без пълна карантина . Точно както някои държави със строги политики за потискане на болестта бяха подпомогнати от това , че са острови , така и шведският модел е подходящ за характеристиките на страната . Шведите по принцип уважават правилата и държавата и са по - малко социално активни от южноевропейците . Мнозина живеят сами . Цената , която плати Швеция като смъртни случаи , е много по - висока от тази за съседите й . 10 - милионното население на Швеция даде 3529 жертви до 14 май , докато в Дания , Норвегия и Финландия - с общо население от около 16 , 5 милиона - от вируса са починали малко над 1000 души . Трагично високата смъртност в социалните домовете наду цифрата за Швеция . И все пак смъртността на милион жители остава доста под тази във Великобритания , Франция , Италия , Белгия или Испания , които наложиха строги мерки . Ако целта на Швеция беше да толерира малко повече жертви с надеждата да ограничи икономическите щети , нейният експеримент има несигурни перспективи . Европейската комисия прогнозира този месец , че икономиките на Швеция , Дания и Финландия ще се свият с по около 6 % през тази година . Прогнозата е , че Швеция ще завърши с по - висока безработица от двете си съседки . Някои от останалите отворени предприятия предупреждават , че социалното дистанциране затруднява рентабилността им . Volvo Cars и Volvo Trucks претърпяха няколкоседмични прекъсвания поради проблеми с веригата за доставки на други места в Европа . Андерс Тегнел , епидемиологът , който изработи подхода на Швеция , казва , че той може да покаже предимствата си в бъдеще . Въпреки че разчита до голяма степен на математическото моделиране , той смята , че до края на май около 40 % от жителите на Стокхолм ще са хванали вируса . Според него по - високото ниво на имунитет в резултат на това би могло да помогне на Швеция да се справи с евентуална втора вълна на инфекцията по - добре от други страни и потенциално да избегне налагането на допълнителни ограничения . Колко вярно ще се окаже това ще зависи отчасти от това кога ще се появи някаква ваксина . Засега много държави от ЕС преминават от карантина към нещо , наподобяващо това , което Швеция въведе от март , извървявайки различни пътища и претърпявайки различна степен на смъртност . За много страни с различни социални норми , които рано изгубиха контрола над вируса , шведският модел никога не е бил реалистичен вариант . Преценката за това дали този експеримент наистина сработи ще падне на бъдещите учени .